Dekkani
Umbo la Dekkani ni takriban kama pembetatu; kwa pande mbili kuna bahari na upande wa kaskazini Bara Hindi inaendelea kwenye nchi kavu. Upande wa magharibi milima ya Ghat ya Magharibi inatenga tambarare ya juu na bahari, upande wa mashariki ni safu ya Ghat ya Mashariki. Sehemu hizi za milima huinuka kutoka katika nchi tambarare za pwani hukutana katika ncha ya kusini ya Uhindi. Mpaka wa kaskazini wa pembetatu unafanywa na milima ya Satpura na milima ya Vindhya. Milima hiyo hutenganisha Dekkani na watu wake na kaskazini ya nchi.